קווין טראפ (בגרמנית: Kevin Trapp; נולד ב-8 ביולי 1990 במרציג שבגרמניה המערבית) הוא כדורגלן גרמני המשחק בעמדת השוער באיינטרכט פרנקפורט מהבונדסליגה ובנבחרת גרמניה.
קריירת מועדונים.
קייזרסלאוטרן.
טראפ נולד במרציג שבגרמניה המערבית. הוא החל לשחק כדורגל במועדון מקומי בשם FC ברוטדורף, ובשנת 2000 עבר ל-SSV באכם. בשנת 2003 החל לשחק ב-SV מטלאך, ובשנת 2005, בגיל 15, עבר לאקדמית הנוער של פ.צ. קייזרסלאוטרן. בעונת החל טראפ לשחק בפ.צ. קייזרסלאוטרן II, קבוצת המילואים של פ.צ. קייזרסלאוטרן, ושיחק בה לסירוגין עד לשנת 2011. ב-12 במרץ 2011 ערך טראפ את הופעת הבכורה שלו בקבוצה הראשונה, כששיחק 90 דקות בניצחון 1–2 על פרייבורג במסגרת המחזור ה-26 בבונדסליגה. עד לסוף עונת ערך טראפ 8 הופעות נוספות, ובעונת ערך 23 הופעות ליגה. בסוף העונה, שהסתיימה בירידת המועדון לבונדסליגה השנייה, עזב טראפ את המועדון.
איינטרכט פרנקפורט.
ב-1 ביולי 2012 חתם טראפ באיינטרכט פרנקפורט מהבונדסליגה, שרכשה אותו מפ.צ. קייזרסלאוטרן תמורת 1.5 מיליון אירו. ב-19 באוגוסט 2012 ערך טראפ את הופעת הבכורה שלו במועדון, כשפתח בהרכב והורחק בדקה ה-19 בהפסד 0–3 לארצגבירגה אוה במסגרת הסיבוב הראשון בגביע הגרמני. ב-25 באוגוסט 2013 ערך טראפ את הופעת הבכורה שלו במועדון בבונדסליגה, כששיחק 90 דקות בניצחון 1–2 על באייר לברקוזן במסגרת המחזור הראשון. הוא שיחק במועדון במשך 3 עונות, כאשר בעונתו השנייה, עונת , שיחק בכל 34 מחזורי הליגה.
פריז סן ז'רמן.
ב-8 ביולי 2015 חתם טראפ בפריז סן-ז'רמן מליגת העל הצרפתית, שרכשה אותו מאיינטרכט פרנקפורט תמורת 9.5 מיליון אירו. טראפ שיחק במספר משחקי ידידות, וב-1 באוגוסט 2015 ערך טראפ את הופעת הבכורה הרשמית שלו במועדון, כששיחק 90 דקות בניצחון 0–2 על אולימפיק ליון במסגרת גביע האלופות הצרפתי. ב-7 באוגוסט 2015 ערך טראפ את הופעת הבכורה שלו בליגת העל הצרפתית, כששיחק 90 דקות בניצחון 0–1 על ליל במסגרת המחזור הראשון. ב-15 בספטמבר 2015 ערך טראפ את הופעת הבכורה שלו בליגת האלופות, כששיחק 90 דקות בניצחון 0–2 על מאלמה במסגרת המחזור הראשון בשלב הבתים. טראפ שיחק בכל ששת משחקיה של פריז סן-ז'רמן בשלב הבתים, וספג שער אחד בלבד, מריאל מדריד. הוא נבחר לשוער המצטיין בשלב הבתים.
חזרה לאיינטרכט פרנקפורט.
בקיץ 2018, לאחר שאיבד את מקומו בהרכב פריז סן ז'רמן לאלפונס אראולה, עבר טראפ בהשאלה לעונה אחת לקבוצתו הקודמת איינטרכט פרנקפורט. בתום העונה חתם בפרנקפורט רשמית לחמש שנים תמורת 7 מיליון אירו.
קריירת נבחרות.
טראפ שיחק בנבחרות הצעירות של גרמניה. ב-13 בנובמבר 2015 ישב לראשונה על ספסל הנבחרת הבוגרת במשחק הידידות נגד נבחרת צרפת, אך לא זכה לדקות משחק. במאי 2017 זומן טראפ לסגל הגרמני לגביע הקונפדרציות 2017. ביוני 2017 טראפ ערך את הופעת הבכורה במדי נבחרת גרמניה, בתיקו 1-1 מול נבחרת דנמרק במשחק ידידות. טראפ זומן לסגל הגרמני למונדיאל 2018 כשוער השלישי בהייררכייה לאחר מנואל נוייר ומארק אנדרה טר שטגן. טראפ לא שיחק דקה בטורניר זה, בסיומו הודחה גרמניה במפתיע כבר בשלב הבתים.
תארים.
איינטרכט פרנקפורט
מילסאמי אורחיי
מועדון כדורגל מילסאמי אורחיי (ברומנית: FC Milsami Orhei) היא קבוצת כדורגל מולדובית מהעיר אורחיי אשר משחקת בליגת העל המולדובית.
הקבוצה נוסדה בשנת 2005, והחלה לשחק בליגת העל המולדובית בעונת . בעונת זכתה לראשונה בגביע המולדובי, ובעונת זכתה לראשונה באליפות מולדובה.
עסירה א-שמאלייה
עסירה א-שמאלייה (בערבית: عصيرة الشماليّة, תעתיק מדויק: עצירה אלשמאליה) היא עיירה פלסטינית בנפת שכם, כשישה קילומטרים צפונית לעיר שכם.
על פי נתוני הלשכה המרכזית הפלסטינית לסטטיסטיקה, בשנת 2007 מנתה אוכלוסיית העיירה למעלה מ-7,500 תושבים.
התוספת א-שמאלייה (קרי, "הצפונית") לשם העיירה באה להבדילה מן העיירה בעלת השם הדומה מדרום לעיר שכם. העיירה הדרומית נקראת בהתאם עסירה אל-קבלייה ("עסירה הדרומית").
ב-26 באוגוסט 2000 ערכה יחידת דובדבן בעיירה את מבצע סימפוניית החיים, במטרה ללכוד את המחבל מחמוד אבו הנוד. במהלך המבצע אירע ירי דו-צדדי שבו נהרגו שלושה מחיילי היחידה, ואבו הנוד נמלט.
קסם של חופשה
קסם של חופשה הוא הסרט השלישי של קסם של הורים. הסרט מתאר את עלילותיהם של טימי וחבריו בהוואי.
עלילה.
טימי טרנר קיבל עבודה בעולם הפיות כדי להרשים את טוטי בת זוגו. באותו הזמן דנזל קרוקר רוצה לטוס להוואי ובשדה תעופה הוא פוגש את האנטי פיה פופ שרוצה לגנוב את ה: "אברה קדבריום" הכוח שנותן לפיות את כוח הקסם. למחרת חוזר טימי לכדור הארץ כדי לפגוש את טוטי, הוא פוגש אותה ולאחר מכן הוא הולך לבית הוריו והם מספרים לו שהם גם טסים להוואי למסיבה של העבודה של אבא של טימי. אבא של טימי אחראי לסוף שבו יש את מופע האש, אם הוא לא יעשה מופע אש טוב הוא יפוטר. יורגן משאיר את טימי להיות אחראי על ה: "אברה קדבריום" הכוח של הפיות. טימי גם טס לחו"ל וכן גם מיצי ומרטי אחים שהוריהם לא שמים לב אליהם ומשאירים אותם עם ויקי השמרטפית המרושעת. כאשר הם מגיעים דנזל פוגש באדם נוסף שמוכן לשתף איתו פעולה ולגנוב את ה: "אברה קדבריום". טוטי וטימי פוגשים במרטי ומיצי שמגלים להם שויקי היא השמרטפית שלהם והם נותנים להם לברוח בשעה שויקי נופלת על כוסות לתוך עוגה. דנזל והאיש הנוסף מצליחים לגנוב את כוח הפיות וטוטי וטימי רצים לקחת אותו בחזרה. דנזל והאדם הנוסף נתקלים בילדים ואחר כך גם טוטי שאומרת להם שהם צריכים את מה שהשניים גנבו. השלושה רודפים אחרי הגנבים ובאותו הזמן מצטרף אל דנזל גם פופ. חמשתם מיגיעים להר הגעש "מאונה לואה" וכולם חוץ מפופ נתקעים על סלע באמצע הלבה אך באותו רגע מגיע טימי שמציל את כולם אך הוא נלחם עם פופ על הכוח ונופל ללבה, אך למזלו הוא נפל עם הכוח, הכוח גורם לטימי להינצל ואף להפוך לפיה! מאחר שכך טימי כבר לא צריך את הפיות והם ניתנים לאחים מרטי ומיצי. הסרט נגמר שכולם במסיבת האש שטימי ארגן לאביו, הפיות הפכו את ויקי לארנב אחרי שסופר שמרטי רצה ליום הולדתו ארנב וכולם רוקדים במסיבה וטימי מאבד את כוחותיו והוא מקבל חזרה את הפיות וונדה וקוזמו ופוף חוזרים לטימי וסנדקי פיות חדשים נתנים למרטי ומיצי
דוד אברהם
הרב דוד אברהם (נולד בתשכ"ג, 1963) הוא ראש ישיבה חרדי ספרדי, ראש ישיבות בנין אב ודעת אליהו ומוסדות נוספים בירושלים ונשיא מכון קדם.
ביוגרפיה.
נולד לדולי ואברהם אברהם במרוקו. ועלה עם משפחתו לישראל בשנת 1966.
למד בבית ספר בית וגן, ובישיבות קול תורה ועטרת ישראל, אצל הרבנים שלמה זלמן אוירבך, מאיר חדש, ברוך מרדכי אזרחי ועוד.
נישא לנאוה, בתו של הראשון לציון הרב אליהו בקשי דורון. לאחר נישואיו התגורר בעיר חיפה, שם היה ראש כולל "מורשה" ורב בית הכנסת הסלוניקאי. באותה תקופה הוסמך לתפקיד רב עיר ולדיינות, על ידי הרבנים עובדיה יוסף, יעקב רוזנטל ואליהו בקשי דורון.
הרב אברהם גר בשכונת רמת שלמה בירושלים, ולו שבעה ילדים.
מוסדותיו.
החל משנת 1992 היה הרב הראשון של הקהילה החרדית-ישראלית "שובה ישראל" בהונג קונג.
ישיבות.
בשנת 1996 חזר עם משפחתו לישראל וייסד בעיר אשקלון את ישיבת "שערי דעה" בנשיאות חמיו הרב בקשי דורון.
בשנת 2001 ייסד את ישיבת 'חכמת שלמה' בצפת בראשותו. בשנת 2004 ישיבת עברה הישיבה לשכונת רמת שלמה בירושלים, ושמה השתנה ל"ישיבת בניין אב" על שם ספר השו"ת של הרב בקשי דורון. הישיבה בעלת צביון ליטאי, אך מפורסמת גם בלימודי בקיאות, ומתקיימים בה "מבחני סיכה" לתלמידים.
בשנת 2020 הקים את הישיבה הגדולה "דעת אליהו", ע"ש חמיו הרב בקשי דורון.
תלמודי תורה.
בשנת 2005 הקים יחד עם גיסו הרב בן ציון בקשי את תלמוד תורה "תורת אמך" ברחוב בר-אילן בירושלים.
בשנת 2017 הקים בסיוע איגוד עמלי התורה את תלמוד תורה "חניכי הישיבות - מוסדי עולם" בשכונת רמות. בשנת 2018 הקים שני סניפים נוספים בשכונות גבעת שאול ובית וגן, ובשנת 2021 הוקם סניף נוסף בעיר נתיבות בנשיאותו.
סמינר לבנות.
בשנת 2022 פורסם על הקמת סמינר חדש לבנות אברכים חרדים ספרדים בשנת הלימודים ה'תשפ"ג, בשם "כתר". הקמת הסמינר לוותה בביקורת על כך שיתקבלו אליו רק בנות אברכים ממשפחות אליטיסטיות בציבור הספרדי, ולא בנות לאנשים עובדים, וממשפחות שנחשבות ל"פשוטות" יותר. אולם כעבור זמן מה התפרסם כי הרב שלום כהן תומך בהליך הסינון ואופן ניהול הרישום לסמינר.
תפיסתו החינוכית.
הרב אברהם נחשב לאחד החלוצים בתחום פיתוח ציבור האברכים הספרדי, ולחלק ממוסדותיו מתקבלים בני אברכים בלבד, זאת כדי להוות אלטרנטיבה ראויה עבור חרדים ספרדים, החפצים במעלות שיש לדעתם במוסדות החינוך של הציבור הליטאי.
בעבר בישיבה הקטנה "בניין אב" שבראשותו הנחיל הרב אברהם "מבחן סיכה", [שבו מצביעים על נקודה מסוימת וכביכול "נועצים סיכה" בכריכת גמרא סגורה, ועל הנבחן לומר את המילה המופיעה בנקודה זו, בעמוד שבוחר הבוחן].
ספריו.
בנוסף, הרב אברהם ההדיר וערך עשרות ספרים של ראשונים ואחרונים וביניהם;
עדי אדירי
עדי אדירי הוא קצין בצה"ל במילואים בדרגת אלוף-משנה, אשר פיקד על גדוד 13 (גדעון), וחטיבת כרמלי.
שירותו הצבאי.
אדירי נולד וגדל בתל אביב. עם גיוסו לצה"ל בשנת 1970 שובץ בגדוד 12 של חטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 ומפקד פלוגה ב' אותה הוביל במלחמת יום הכיפורים, בקרבות הבלימה והתקפת הנגד כנגד הצבא הסורי ברמה, ולאחר מכן במלחמת ההתשה במובלעת הסורית. לאחר מכן מונה לקמב"ץ החטיבה וכמדריך בקורס מפקדי פלוגות .